L’Ajuntament de Burjassot adequa l’entorn del Mercat Municipal i de l’aparcament de Les Palmeres
2025-07-24

L’Ajuntament de Burjassot, a través de la regidoria de Serveis Municipals, dirigida per Manuel Lozano, continua treballant per fer de Burjassot, un municipi on siga més acollidor i agradable passejar i gaudir dels seus espais públics. En una de les seues últimes actuacions en aqueix sentit, la Brigada Municipal d’Obres ha dut a terme la instal·lació de nombroses jardineres per a adequar l’entorn de Mercat Municipal i del contigu aparcament de les Palmeres.

Les jardineres, repletes de diverses varietats d’arbres i plantes, aporten un ambient fresc i colorit als voltants del Mercat. Aquestes, voregen tota l’esplanada que alberga l’aparcament de les Palmeres i també s’han situat al costat del Mercat Municipal de Burjassot.

Amb aquesta ampliació dels espais verds municipals, els ciutadans gaudiran d’un passeig més agradable, tant si van a comprar com si van a retirar o a aparcar el seu vehicle de l’aparcament.